Vi har boet i lejligheden i 2 uger i februar. Den har en rigtig fin beliggenhed - meget centralt i forhold til de historiske seværdigheder, shopping, stranden. Ligger i en hyggelig smal gade uden motorstøj - lidt mørk, da den ligger i stueplan, men moderne,meget velfungerende, veludstyret og ren.
Fede er den perfekte vært - imødekommende, venlig og yderst hjælpsom. Vi ankom over midnat og blev modtaget af Fede, som tog sig tid til at informere om lejligheden og om tips til at bruge byen. Det var nemt og hurtigt at få kontakt til ham, hvis der var spørgsmål. Vi kan på det varmeste anbefale Fede som vært og at bo i hans lejlighed.